**Mandag d. 22. januar 09.15-10.15.**

**Sundhedstilbud til børn i Danmark** v/Thea Isaksen, speciallæge i almen medicin,

Der præsenteres et overblik over sundhedstilbud til børn, særligt de forebyggende børneundersøgelser hos praktiserende læge og sundhedsplejerske, samt hvordan støtte til børn med særlige behov organiseres. Der beskrives kommunale samarbejder om at skabe systematisk læring og vidensdeling på området.

**10.30-12.00 Etiske problemstillinger i børnetandplejen**

Deltagerne gives en generel introduktion til medicinsk etik i odontologien med særligt fokus på børnetandplejen. Oplægget vil komme ind på nytteetiske og pligtetiske overvejelser, samt kritiske overvejelser over hvordan forskellige forestillinger af ”det gode” kan komme i konflikt i det kliniske møde mellem tandlæge, patient og forældre. Jeg vil desuden tale om autonomi historisk-filosofisk og sætte begrebet i forbindelse med lovgivning og samtykke-regler.

v/Rasmus Dyring, PhD., lekor

**Mandag d. 22. januar 13.00-15.00**

**Det omsorgssvigtede barn: Etik, Børnekonventionen og underretningspligt**

*Charlotte Eggertsen*

Hvordan beskytter og hjælper vi børnene bedst? Hvornår skal vi reagere? Hvordan skal vi reagere?

Kategorisering af omsorgssvigt. Hvad gør vi, hvis vi er i tvivl?

Tandlægen/lægen og det koordineret samarbejde med myndighederne - Samarbejdsflader.

Gennemgang af lovgivningen bag og etiske dilemmaer.

Gennemgang via cases og aktiv dialog.

Litteratur: Katrine Zeuthen. Kærlighed og overlevelse. Barneseksualitet og seksuelle traumer. Akademisk forlag 2009 (Ph.d.)

Karin Killen. Omsorgssvigt er alles ansvar. Hans Reitzels 1996

Roesler TA & Jenny C. Medical Child Abuse – beyond Munchausen Syndrome by Proxy. American Academy of Pediatrics 2009

**Tirsdag 23. januar 2024**

**09.00-10.30** Særligt sensitive børn/for tidligt fødte

Oplægget vil sætte fokus på, hvad vi egentlig mener med betegnelsen "særlig sensitiv" og sætte fokus på at forstå de sarte børns særlige måder at reagere på, når de udsættes for sansestimuli af kraftig eller ukendt art - og et tandlægebesøg er absolut begge dele for disse børn.

Jeg vil komme ind på betydningen af at være for tidlig født for både barn og forældre.

Endelig vil der være fokus på, hvad vi kan gøre for at hjælpe børnene med at klare de svære sanseoplevelser.

Jeg er børneneuropsykolog og har i mere end 30 år arbejdet med børn med komplekse udfordringer især børn med konsekvenser af for tidlig fødsel, ADHD, autisme, medfødt og/eller erhvervet hjerneskade.

**10.45-12.00 Smerteopfattelse, smertemestring, sedation og generel anæstesi**

Når man vil behandle børn og unge, er det af afgørende betydning, at man besidder børnekompetence, dvs. odontologisk og generel specialviden om børn og unge, herunder fx udvikling, psykologi og kommunikation.

Det er endvidere veldokumenteret, at frygt og angst for tandbehandling kan opstå, hvis man i en tidlig alder udsættes for procedurerelateret smerte især, hvis dette sker i kombination med tab af kontrol.

Ved at besidde børnekompetence og viden om smerte, smertemestring bl.a. med lokalanalgetika samt sedation med kvælstofforilte og benzodiazepiner, er man godt klædt på til at varetage tandbehandling af børn og unge.

Præsentationen vil især fokusere på computerstyret smertemestring, sedation og behandling under generel anæstesi.
v/Birgitte Uldum, Afdelingstandlæge Børne- og Ungdomstandplejen, Københavns kommune

**13.00.16.00 Smerteopfattelse, smertemestring, sedation og generel anæstesi, fortsat**

**Onsdag d. 24. januar 2024**

**09.00-10.30 Generel postnatal vækst og udvikling 0-5 år**

v/Casper Hagen, afdelingslæge, Ph.D., Dr.Med.

Dette oplæg vil tage afsæt i den normale postnatale vækst og udvikling tidligt i barndommen, som udgangspunkt for at kunne finde og diagnosticere børn med vækstforstyrrelser. Den hormonelle regulering af den tidlige vækst vil blive gennemgået og de væsentligste sygdomme, der kan give vækstforstyrrelser i den tidlige barndom. Undervisningen vil være case-baseret og der vil være tid til interaktion og spørgsmål.

Casper Hagen er børnelæge på Rigshospitalet og arbejder med pædiatrisk endokrinologi (hormonsygdomme hos børn). Han har gennem de sidste 15 år beskæftiget sig med vækst og vækstforstyrrelser både klinisk og forskningsmæssigt.

**10.45-12.00 Postnatal dento- og kraniofacial udvikling**v/Thomas Klit Pedersen,Thomas Klit Pedersen, DDS, Ph.D.Professor, Specialist in Orthodontics, Section for Orthodontics, Aarhus University

Det er af stor betydning at tandlæger ansat i den offentlige tandpleje kender til kraniofacial udvikling, da det er et lovmæssigt krav at monitorere den dentoalveolære og kranielle vækst med det formål at diagnosticere eventuelle afvigelser på det optimale tidspunkt. Som tandlæge indenfor pædodonti og ortodonti arbejder man i det dentofaciale område som til grænses af det kraniofaciale og for at forstå forskellige dentoalveolære problemstillinger hos såvel børn som voksne, er kendskab til kraniofacial udvikling nødvendig. Forelæsningen vil fokusere på den postnatale udvikling, effekten af udefrakommende og arvelige påvirkninger på normal udvikling og hvilke interventioner der vil være relevante.

**13.00-14.15 Hvordan læser man en artikel/Opgaveskrivning/Opgavens opbygning**Lektor Nuno Hermann, PhD, Dr.Odont. Afdeling for Pædodonti og Klinisk Genetik, Odontologisk Institut, Sundhedsvidenskabeligt Fakultet, Københavns Universitet.
På kurset vil kravene til den obligatoriske opgave blive gennemgået. Ligeledes vil det som forberedelse til eftermiddagens litteratursøgningskursus blive diskuteret, hvorledes man læser/vurderer/opbygger en faglig artikel.

**14.30-17.00** *Litteratursøgningskursus/biblioteksøvelse.*
Forskningsbibliotekar Janne Lytoft Simonsen, cand.scient., ph.d., Det Kgl. Bibliotek – Aarhus

I dette litteratursøgningskursus har vi fokus på søgning i PubMed og Cochrane. Pubmed er en af de vigtigste databaser med sundhedsvidenskabelige forskningslitteratur og gratis tilgængelig for alle på [www.pubmed.gov](http://www.pubmed.gov). Men hvordan søger man bedst i PubMed?
De systematiske reviews, der publiceres i The Cochrane Library [www.cochranelibrary.com](http://www.cochranelibrary.com), spiller en stor rolle i forbindelse med forebyggende og behandlende interventioner over for tandsygdomme. Men hvad er egentlig det særlige ved Cochrane reviews i forhold til andre reviews? Hvordan er de opbygget, og hvordan læses de?
Endvidere kommer vi ind på, hvordan alle kan få adgang til videnskabelige artikler ([videnskabeligeartikler.dk](http://www.statsbiblioteket.dk/videnskabeligeartikler/)) og bøger ([www.bibliotek.dk](http://www.bibliotek.dk)).

FX AROS

Torsdag d- 25. januar 2024.

9:00-12:00 **Risikovurdering, diagnostik og behandling af caries i det primære tandsæt .**

v/Marie-Louise Milvang, afdelingstandlæge og studielektor

Caries i de primære tænder er en sygdom, som skal behandles. Men hvordan?

I forhold til vores tilgang og behandlingsstrategi er vi nødt til at have det enkelte barn i centrum - både i den individuelle risikovurdering, men også i forhold til den behandling, som vi vælger.

Vi kommer omkring hvilke risikofaktorer, der skal indgå i den individuelle risikovurdering af barnet samt diagnostisk og behandling af caries; fra den non-operative tilgang til den operative med og uden pulpainvolvering.

Torsdag d. 25. januar 13.00-15.00
**Kontakten til barnet samt samspillet mellem barn, forældre og behandler**

Oplægget tager udgangspunkt i små børns normaludvikling for at besvare spørgsmålet om, hvad man som behandler kan forvente i forhold til kontakten til det lille barn.

Eftersom børn sjældent kommer til behandling alene, men oftest sammen med en forældre, vil oplægget ligeledes have fokus på samspillet mellem barn, forældre og behandler, og hvordan dette kan indvirke på behandlingen.

v/ Sonja Breinholst, lektor i klinisk børnepsykologi og leder af Center for Angst ved Københavns Universitet

Fredag d. 25. januar

09.00-10.45 **Handlingskapacitet.** **Lighed i sundhed.** **Robusthed.** **Forebyggelse.** **Motivation.** **Risikofamilier** v/Mette Lindgaard, Managing Director og Partner, BCG.

Tidlig indsats og nytteværdi - får vi nok ud af vores indsatser på velfærdsområdet?Det korte svar er, at vi i dag ikke ved nok om, hvad der kommer ud af indsatserne – og om vi kunne har fået mere for de samme penge ved at gøre noget andet.

Oplægget præsenterer de væsentligste udfordringer på tværs af social- og sundhedsområdet, herunder:

* Hvordan udvikler målgrupperne sig?
* Hvordan determinerer social aspekter borgernes situation på sundhedsområdet (ulighed i sundhed)
* Tidlig opsporing – er vi faktisk tidligt ude?
* Forebyggelse – bruger vi den rigtigt? Og får vi nok ud af den?
* Hvordan og hvornår kan tandplejen bidrage?
* Hvad kan kommunerne gøre for at målrette indsatsen og sikre, at den skaber værdi?

 Mette Lindgaard er Managing Director og Partner i BCG og har 20 års erfaring med udvikling af velfærdsområdet. Mette har bl.a. gennemført en lang række projekter om udvikling og styring af velfærdsområdet for stat og kommuner. Mette er ligeledes forfatter til bogen: Kan det betale sig? Sådan måler vi nytteværdi af de sociale indsatser.

**11.00-12.00 Børn og vækst og D-vitamin** v**/**Signe Beck-Nielsen, overlæge, lektor, ph.d.
Nogle sygdomme hos børn viser sig med både vækst- og tanddannelsesforstyrrelser. Den nok hyppigste årsag er simpel D-vitaminmangel, der medfører karakteristiske forandringer i skelet og tænder. Vi går i dybden med børns vækst- og tanddannelsesforstyrrelser pga. D-vitaminmangel, og kommer også forbi andre sygdomme med forstyrret vækst af skelet, kranium og tanddannelse pga. af lavt kalk/fosfat. I oplægget bliver teori bundet op på cases mhp. genkendelse næste gang I møder disse børn i klinikken.

13.00-Evaluering af ugen og opsamling